Okrug Västmanland

Okrug Västmanland (šve. Västmanlands län, fon. Vestmanlands len) je okrug u središnjoj Švedskoj. Glavni grad okruga je Västerås. Okrug je osnovan 1634. Geografija Okrug Västmanland graniči s okruzima Uppsala, Gävleborg, Örebro, Södermanland i [[okrug Dalarna|Dalarna. Okrug se prostire duž obale jezera Mälaren. U sastav okruga ulaze istočni dio historijske pokrajine Västmanland, župa Norrby u pokrajini Uppland, neki dijelovi pokrajine Södermanland, sjeveroistočni dio pokrajine Närke i manji nenaseljeni dijelovi pokrajina Dalarna i Gästrikland. Površina okruga iznosi 5.146 km2, što je 1,1% od ukupne površine Švedske. Okrug broji 248.499 stanovnika (2,7% od ukupnog broja stanovnika Švedske), a gustoća naseljenosti je 48 stanovnika/km2. Priroda Okrug Västmanland je bogat šumama. 60% (397.400 ha) od ukupne površine okruga je prekriveno šumama, 21% (137.890 ha) je obradiva zemlja, dok je samo 5% naseljeno. U okrugu se nalazi 3.013 ostrva, od kojih je samo 147 naseljeno.Färnebofjärden, koji se prostire u općinama Heby i Sala, je jedini nacionalni park okruga. Okrug ima 95 prirodnih rezervata koji zauzimaju površinu od 26.462 hektara. Najveća mjesta Västerås (102.548) (broj stanovnika 2000) Köping (17.296) Sala (12.118) Fagersta (11.029) Arboga (10.764) Hallstahammar (10.376) Administrativna podjela Okrug je podijeljen na 10 općina. Od 1. januara 2007. općina Heby je ušla u sastav okruga Uppsala. Najveća općina okruga je Västerås (132 830 stanovnika), a najmanja Skinnskatteberg (4 766). Općine Arboga (13.397) Fagersta (12.186) Hallstahammar (15.041) Kungsör (8.221) Köping (24.678) Norberg (5.857) Sala (21.344) Skinnskatteberg (4.766) Surahammar (10.179) Västerås (132.830) (Broj stanovnika po popisu od 30. septembra 2006) Vanjski linkovi Uprava okruga Västmanland www.regionfakta.com